CELEX: 62021TN0333
Language: ro
Date: 2021-06-14 00:00:00
Title: Cauza T-333/21: Acțiune introdusă la 14 iunie 2021 – Ryanair/Comisia

2.8.2021   
            
            
               RO
            
            
               Jurnalul Oficial al Uniunii Europene
            
            
               C 310/38
            
         
      Acțiune introdusă la 14 iunie 2021 – Ryanair/Comisia
      (Cauza T-333/21)
      (2021/C 310/51)
      Limba de procedură: engleza
      
         Părțile
      
      
         Reclamantă: Ryanair DAC (Swords, Irlanda) (reprezentanți: F.-C. Laprévote, E. Vahida, V. Blanc, S. Rating și I.-G. Metaxas-Maranghidis, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea Deciziei Comisiei din 29 decembrie 2020 privind ajutorul de stat SA.59188 (2020/NN) – Italia – Alitalia COVID-19 Damage Compensation II (1) și
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă cinci motive.
      
                  1.
               
               
                  Primul motiv, întemeiat pe un abuz de putere al pârâtei și pe încălcarea articolului 107 alineatul (2) litera (b) TFUE prin prioritizarea revizuirii ajutorului și prin înghețarea investigării ajutorului de salvare ilegal acordat în favoarea Alitalia în 2017 și în 2019.
               
            
                  2.
               
               
                  Al doilea motiv, întemeiat pe aplicarea eronată a articolului 107 alineatul (2) litera (b) TFUE și pe o eroare vădită de apreciere din partea pârâtei în examinarea proporționalității ajutorului în raport cu prejudiciul produs de criza COVID-19.
               
            
                  3.
               
               
                  Al treilea motiv, întemeiat pe încălcarea de către pârâtă a dispozițiilor specifice din TFUE și a principiilor generale de drept al Uniunii care au stat la baza liberalizării transportului aerian în Uniunea Europeană de la sfârșitul anilor '80 (și anume nediscriminarea, libera prestare a serviciilor, aplicate transportului aerian prin Regulamentul nr. 1008/2008 (2), și libertatea de stabilire).
               
            
                  4.
               
               
                  Al patrulea motiv, întemeiat pe neinițierea de către pârâtă a procedurii oficiale de investigare, în pofida unor dificultăți serioase, și pe nerespectarea drepturilor procedurale ale reclamantei.
               
            
                  5.
               
               
                  Al cincilea motiv, întemeiat pe neîndeplinirea de către pârâtă a obligației de motivare.
               
            
         (1)  JO 2021, C 134, p. 2.
      
         (2)  Regulamentul (CE) nr. 1008/2008 al Parlamentului European și al Consiliului din 24 septembrie 2008 privind normele comune pentru operarea serviciilor aeriene în Comunitate (reformare) (JO 2008, L 293, p. 3).